07/11/2014 | Administración LocalMunicipal
Bergondo
Secretaría
Modificación das bases reguladoras da convocatoria de axudas económicas ós desprazamentos con fin escolar dirixidas ós estudantes empadroados/as no Concello de Bergondo, curso lectivo 2014-2015 e nova convocatoria

Por Resolución de Alcaldía núm.1061/2014, do 27 de outubro, modificáronse as bases reguladoras da convocatoria de axudas económicas ós desprazamentos con fin escolar dirixidas ós estudantes empadroados/as no Concello de Bergondo, curso lectivo 2014-2015, e que a continuación se describen literalmente: Asunto: modificación das bases reguladoras da convocatoria de axudas económicas ós desprazamentos con fin escolar dirixidas ós estudantes empadroados/as no Concello de Bergondo, curso lectivo 2014-2015. CONSIDERACIÓNS LEGAIS E TÉCNICAS 1. Resolución de Alcaldía número 996/2014, de data 8 de outubro de 2014, pola que se aproban as bases reguladoras da convocatoria de axudas económicas ós desprazamentos con fin escolar dirixidas ós estudantes empadroados/as no Concello de Bergondo, curso lectivo 2014-2015.2. B. O. P número 200 de data 20 de outubro de 2014 onde se anuncian as bases reguladoras da convocatoria de axudas económicas ós desprazamentos con fin escolar dirixidas ós estudantes empadroados/as no Concello de Bergondo, curso lectivo 2014-2015. En virtude das atribucións que confire a alcaldesa o artigo 21.1 da Lei de bases de réxime local, e de acordo con todo o indicado, RESOLVO: Primeiro.- Modificar o texto da Resolución 996/2014 con data 8 de outubro de 2014, de tal xeito que o seu texto íntegro quede como segue: “RESOLUCIÓN DE ALCALDÍA O Concello de Bergondo está interesado en favorecer o acceso ós centros de ensino públicos mediante unha axuda nos gastos derivados da utilización de calquera tipo de transporte para acceder ós mesmos. Dende hai doce anos consecutivos se veñen beneficiando destas axudas unha media de 100 estudantes ó ano. Tendo en conta todo isto, e en virtude das atribucións que me confire o artigo 21.1 da Lei 7/1985, de 2 de abril, Reguladora das Bases do Réxime Local, RESOLVO: Primeiro: Aprobar as Bases da Convocatoria de axudas económicas ós desprazamentos con fin escolar dirixida ós estudantes empadroados/as no concello de Bergondo, curso lectivo 2014-2015, e que a continuación se detallan: É obxecto da presente convocatoria favorecer o acceso ós centros de ensino públicos mediante unha axuda nos gastos derivados da utilización de calquera tipo de transporte para acceder ós mesmos. Concederase unha única axuda para todo o curso lectivo, e establécese como criterio de concesión a distancia que existe entre o domicilio do beneficiario e a localidade do centro de ensino onde esté matriculado, segundo o baremo que figura a continuación (a distancia mínima para percibir a axuda é de 1 km) Galicia: • De 1 a 3 km (por ex. Bergondo): ata 40 euros. • De 4 a 15 km (Betanzos, Sada, Miño, Cambre, Oleiros,.): ata 60 euros. • De 16 a 40 km (A Coruña, Arteixo, Ferrol,.): ata 80 euros. • De 41 a 80 km (Santiago.): ata 120 euros • De 81 a 170 km (Lugo, Pontevedra, Ourense, Vigo,.,): ata 150 euros. – Outras comunidades autónomas: ata 200 euros. – Programas internacionais oficiais: ata 600 euros. As persoas que esten cursando estudos en máis dun centro só poderán solicitar a axuda económica para un deles. Estas contías son as máximas a conceder, e poderán ser menores dependendo do número de beneficiarios.3.1. Poderán acollerse os/as estudantes empadroados no Concello de Bergondo que cursen calquera dos seguintes estudos dentro ou fóra da Comunidade Autónoma Galega: - Educación Infantil (0-5 anos). - Bacharelato. - Formación Profesional. - Ensinanzas de réxime especial. - Educación universitaria. - Programas internacionais oficiais. - Outros estudos oficiais homologados. Deberán cumprir ademáis os seguintes requisitos: a) Estar empadroados/as durante a totalidade do curso escolar 2014/2015 no concello de Bergondo. No caso contrario poderá solicitarse a devolución da axuda. b) Estar empadroados/as a máis de 1 km de distancia do centro de estudos. c) Estar matriculados/as nun centro de ensino público. d) Estar ao corrente coas obrigas tributarias e da Seguridade Social, de non estar incurso/a en ningunha das prohibicións para obter a condición de beneficiario/a de subvencións públicas e de estar ao corrente no cumprimento de obriga por reintegro de subvencións, e autorizo ao concello de Bergondo para que realice as comprobacións oportunas durante o período que dure o proceso.3.2. Non poderán acollerse as persoas que se encontren nos seguintes supostos: - Ter solicitada ou concedida para o presente curso lectivo calquera outra axuda económica para o mesmo fin, que cubra na súa totalidade os gastos de desprazamento. - Cursar estudos de Educación primaria ou secundaria (ESO). - Estar matriculados en centros privados ou públicos concertados. - Cursar estudos con duración inferior a 6 meses. As bases aprobadas polo órgano competente, publicaranse no Boletín Oficial da Provincia (B. O. P), no Taboleiro de Edictos do Concello, así como na web oficial: www.bergondo.es, o prazo de presentación de solicitudes será dun mes, contado a partir do día seguinte ó da publicación desta convocatoria no B. O. P. a) ANEXO I: Solicitude. b) ANEXO II: Alta de datos de terceiros. Importante: o número de conta non deberá cancelarse nin modificar a súa titularidade ata que non se perciba o importe da axuda. c) Certificado ou acreditación de estar matriculado/a no actual curso académico. Preferiblemente este documento será expedido polo centro de estudos correspondente. No caso contrario, admitirase fotocopia do resgardo da matrícula e do pago das taxas correspondentes. Esta fotocopia será realizada nas oficinas municipais, a fin de comprobar a orixinalidade do documento. Esta documentación non será necesaria para os/as matriculados/as na gardería municipal de Bergondo. Os anexos I e II estarán a disposición dos solicitantes nas oficinas do concello e na páxina web www.bergondo.es As solicitudes serán resoltas mediante decreto de alcaldía, e serán notificadas debidamente ós interesados. As axudas serán concedidas sempre co límite orzamentario da partida correspondente a tal fin dentro do vixente orzamento municipal. E para que conste ós efectos oportunos, asino a presente resolución en Bergondo (A Coruña), a oito de outubro de dous mil catorce.” Segundo: Tendo en conta que o decreto que se modifica foi publicado xa no Boletín Oficial da Provincia, de data 20 de outubro de 2014, as solicitudes presentadas dentro dese prazo serán tidas en conta na presente convocatoria. Terceiro: Contra o presente acordo, que pon fin á vía administrativa, poderá interpoñe-lo recurso contencioso-administrativo diante do Xulgado ou Sala do Contencioso-Administrativo do Tribunal Superior de Xustiza de Galicia, de conformidade cos arts.8 e 10 da Lei 29/1998, do 13 de xullo, reguladora da xurisdición contencioso-administrativa no prazo de dous meses que contará a partir do día seguinte ó da notificación do presente acordo. Previa e potestativamente, poderase interpoñe-lo recurso de reposición, ante o órgano que ditou o acordo, de conformidade co art.116 da Lei 30/1992, no prazo dun mes, que contará desde o día seguinte ó da devandita notificación. Tamén poderá interpoñe-lo recurso extraordinario de revisión, cando concorra algunha das circunstancias previstas no art.118 da Lei 30/1992, do 26 de novembro, pola que se aproba o réxime xurídico das administracións públicas e o procedemento administrativo común, nos prazos establecidos no apartado 2 do mesmo art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita lei. Bergondo, 29 de outubro de 2014 A alcaldesa Alejandra Pérez Máquez